PASIENTINFORMASJON ISOTRETINOIN

Isotretinoin er et legemiddel som har kjemisk likhet med vitamin A. Stoffet brukes mot utbredt akne (kviser) der annen behandling ikke har hatt effekt. Isotretinoin gis vanligvis som en kur på 6 - 9 måneder, og har en varig og god effekt hos de aller fleste.

HVORDAN VIRKER ISOTRETINOIN?

demper celledelingen i huden

fører til redusert talgproduksjon i huden

betennelsesreaksjonen i huden dempes

har ikke effekt på arr som er til stede før kuren

HVORDAN SKAL DU TA ISOTRETINOIN?

hele døgndosen, oftest 1-3 kapsler, skal tas samtidig

kapslene skal alltid tas sammen med mat, fortrinnsvis middagsmåltid, for å sikre godt opptak fra tarmen

HVA MED BIVIRKNINGER?

alle som bruker isotretinoin får bivirkninger i form av tørr og tynnere hud og tørre, sprukne lepper

mange kan oppleve en forbigående forverring i starten av kuren

tørre øyne kan føre til problemer, særlig ved bruk av kontaktlinser

tørr neseslimhinne er også vanlig, og kan gi tendens til neseblødning

noen får lett stivhet og smerter i muskler og ledd

hodepine forekommer nokså hyppig

sjeldnere bivirkninger kan forekomme. Om du mistenker bivirkninger, ta dette opp med hudlegen

Isotretinoin kan føre til endringer i enkelte blodprøver (leverprøver, fettstoffer), dette må avklares med blodprøvekontroll før og under behandlingen

Alle de nevnte bivirkningene er forbigående, og vil gå spontant tilbake i tiden etter avsluttet kur. Det kan være aktuelt å redusere dosen, dette må gjøres i samråd med hudlegen.

ISOTRETINOIN OG KVINNER

Isotretinoin tilhører en gruppe legemidler som fører til alvorlige skader på fosteret dersom det brukes av gravide. Myndighetene har derfor innført særlige forsiktighetsregler ved behandling av kvinner i fruktbar alder:

kvinner skal bruke sikker prevensjon én måned før behandlingsstart, under hele behandlingen, og i én måned etter avsluttet kur

det skal også tas månedlig graviditetstest under behandlingen

legen har ikke anledning til å skrive resept for mer enn én måned om gangen til kvinnelige pasienter

resepten er gyldig i kun 7 dager etter at legen har fornyet resepten

ANDRE NYTTIGE OPPLYSNINGER OG RÅD

mange har behov for fuktighetsmiddel til hud og lepper under behandlingen. Apoteket selger kremer som er spesielt utviklet til bruk sammen med Isotretinoin

Isotretinoin gjør deg mer følsom for sollys. Bruk solkrem med solfaktor 30-50

Isotretinoin-kapslene er din personlige eiendom. ”Lån” aldri ut medisin til andre!

Har du spørsmål, kan du henvende deg til:

Hudavdelingen, Haukeland universitetssykehus

Telefon: 55973950

www.helsebergen.no